Blaze7451/Wiki-th-20250601 huggingface dataset:
กลุ่มภาษาชูคอต

Infobox language family|name=กลุ่มภาษาชูคอต|altname=Ləɣˀoravetlˀan|region=รัสเซียตะวันออกไกล|familycolor=Paleosiberian|fam1=ชูคอตโก-คัมชัตกัน|glotto=chuk1272|glottorefname=Chukotian|child1=ชูคอต|child2=กอร์ยัก|child3=อะลยูตอร์|child4=เกเรก †|map=Chukotko-Kamchatkan map.svg|mapcaption=การกระจายตัวของประชากรผู้พูดภาษาในกลุ่มภาษาชูคอตก่อนการมาถึงของชาติตะวันตก (สีชาด) และภาษาอื่น ๆ ในตระกูลภาษาชูคอตโก-คัมชัตกัน
กลุ่มภาษาชูคอต (Chukotkan languages; Chukotian; Chukotic) เป็นกลุ่มภาษาย่อยที่ประกอบเป็นสาขาหนึ่งของตระกูลภาษาชูคอตโก-คัมชัตกัน มีการพูดกันในสองเขตปกครองตนเองทางตะวันออกเฉียงเหนือสุดของประเทศรัสเซีย ที่ซึ่งมีอาณาเขตทางตะวันออกติดกับมหาสมุทรแปซิฟิก และทางเหนือติดกับมหาสมุทรอาร์กติก
คำว่า "ลูโอราเวตลัน" (Luorawetlan; Luoravetlan) ที่ซึ่งใช้เรียกชาวชูคอตในช่วงคริสต์ทศวรรษปี 1930 นั้น จริง ๆ แล้วมีพื้นฐานมาจากชื่อชาติพันธุ์ของทั้งชาวชูคอตและกอร์ยัก

**ภาษาย่อย**
 ภาษาชูคอต ที่ซึ่งพูดส่วนใหญ่ในเขตปกครองตนเองชูคอตคา- ภาษากอร์ยัก หรือเรียกอีกอย่างว่านือมือลัน (Nymylan) พูดในเขตกอร์ยักของดินแดนคัมชัตคา ภาษาย่อยหลักของภาษากอร์ยักเรียกว่ากอร์ยักชัฟชูเวน (Chavchuven Koryak)- ภาษาอะลยูตอร์ (Alyutor, Alutor, Aliutor) มีผู้พูดในพื้นที่กอร์ยาเกียด้วย ตามที่ไมเคิล ฟอร์เทสคู (2005) กล่าวไว้ว่า ภาษาปาลานากอร์ยัก (Palana Koryak) และภาษาอะลยูตอร์ ควรได้รับการพิจารณาว่าเป็นภาษาย่อยที่มาจากภาษาเดียวกัน- ภาษาเกเรก มีผู้พูดอาศัยอยู่ตามแนวชายฝั่งทางตอนใต้ของชูคอตคา ในปีคริสต์ศักราช 1997 มีผู้พูดที่เป็นผู้สูงอายุสองคนยังคงมีชีวิตอยู่ แต่ปัจจุบันภาษาดังกล่าวได้สูญไปแล้ว โดยกลุ่มชาติพันธุ์นี้ได้กลมกลืนเข้ากับชาวชูคอตเป็นที่เรียบร้อย (ฟอร์เทสคู 2005: 1)
โดยทั่วไปแล้ว กลุ่มภาษาชูคอตถือว่ามี 2 ภาษาคือภาษาชูคอตและภาษากอร์ยักเนื่องมาจากความแตกต่างทางชาติพันธุ์อย่างชัดเจนระหว่างชาวชุกชี (ชูคอต) และชาวกอร์ยัก อย่างไรก็ตาม ภาษาเกเรกและอะลยูตอร์ที่พูดโดยชาวชุกชีและกอร์ยัก มีความแตกต่างจากภาษาย่อยอื่น ๆ อย่างมาก อนึ่ง ในปัจจุบัน กลุ่มภาษาชูคอตได้รับการจำแนกโดยทั่วไปว่ามี 4 ภาษา แต่ก็อาจถือได้ว่าเป็น 1 ภาษาที่มีความแตกต่างของภาษาย่อยในแต่ละถิ่นหรือตำแหน่งอย่างมีนัยสำคัญเช่นกัน

**บรรณานุกรม**
 เบอร์นาร์ด คอมรี 1981 ภาษาของสหภาพโซเวียต สำนักพิมพ์มหาวิทยาลัยเคมบริดจ์- ไมเคิล ฟอร์เทสคู 1998. ความสัมพันธ์ทางภาษาข้ามช่องแคบแบริ่ง ลอนดอน: Cassell & Co.- ไมเคิล ฟอร์เทสคู 2005. พจนานุกรมเปรียบเทียบภาษาชูโคตโก–คัมชัตกัน แนวโน้มในทางภาษาศาสตร์ 23 เบอร์ลิน: มูตง เดอ กรูย์เตอร์

**อ้างอิง**
หมวดหมู่:ตระกูลภาษาชูคอตโก-คัมชัตกัน
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ, กิ่งอำเภอนามน และกิ่งอำเภอห้วยผึ้ง

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี

**ดูเพิ่ม**
 จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522- จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**อ้างอิง**
กาฬสินธุ์
หมวดหมู่:การเลือกตั้งในจังหวัดกาฬสินธุ์
ว่าน หลี่

ว่าน หลี่ (t=萬里; ธันวาคม ค.ศ. 1916 – 15 กรกฎาคม ค.ศ. 2015) เป็นนักปฏิวัติคอมมิวนิสต์และนักการเมืองชาวจีนผู้ดำรงตำแหน่งรองนายกรัฐมนตรีคนที่หนึ่งของสาธารณรัฐประชาชนจีนตั้งแต่ ค.ศ. 1983 ถึง 1988 และประธานคณะกรรมาธิการสามัญประจำสภาประชาชนแห่งชาติคนที่ 5 ตั้งแต่ ค.ศ. 1988 ถึง 1993
ว่านเข้าร่วมพรรคคอมมิวนิสต์จีนใน ค.ศ. 1936 และเป็นผู้นำกิจกรรมการปฏิวัติและการต่อต้านในช่วงสงครามในมณฑลชานตงบ้านเกิดของเขา ภายหลังการก่อตั้งรัฐคอมมิวนิสต์ใน ค.ศ. 1949 ว่านได้ทำงานในกระทรวงต่าง ๆ ของรัฐบาล และต่อมาได้เป็นส่วนหนึ่งของคณะผู้บริหารเทศบาลกรุงปักกิ่ง เขาถูกกวาดล้างในช่วงการปฏิวัติวัฒนธรรม แต่ในที่สุดก็ได้รับการกู้ชื่อเสียงและกลับมาทำงานในตำแหน่งหัวหน้าพรรคประจำมณฑลอานฮุย ที่ซึ่งเขาเป็นผู้นำการปฏิรูปการเกษตรที่ประสบความสำเร็จ โดยมีระบบความรับผิดชอบครัวเรือนเป็นศูนย์กลาง ในคริสต์ทศวรรษ 1980 ว่านกลายเป็นหนึ่งในนักปฏิรูปสายกลางชั้นนำในระดับผู้นำสูงสุดของจีน โดยสนับสนุนการปฏิรูปตามรัฐธรรมนูญ การเสริมสร้างความเข้มแข็งของสถาบันนิติบัญญัติ และการยกเลิก "วาระตลอดชีพ'" ของผู้นำทางการเมืองระดับสูง เขาได้รับแต่งตั้งเป็นประธานสภานิติบัญญัติแห่งชาติ (สภาประชาชนแห่งชาติ) ใน ค.ศ. 1988 เขาเกษียณใน ค.ศ. 1993

**อ้างอิง**
หมวดหมู่:รองนายกรัฐมนตรีคนที่หนึ่งสาธารณรัฐประชาชนจีน
ลำพูน วอริเออร์ สเตเดียม

ลำพูน วอริเออร์ สเตเดียม (Lamphun Warrior Stadium) เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลลำพูน วอริเออร์ ตั้งอยู่ที่บ้านกู่เส้า ตำบลเหมืองจี้ อำเภอเมืองลำพูน จังหวัดลำพูน มีความจุทั้งหมด 5,400 ที่นั่ง

**อ้างอิง**
หมวดหมู่:สโมสรฟุตบอลลำพูน วอริเออร์
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในจังหวัดลำพูน
หมวดหมู่:สิ่งก่อสร้างในอำเภอเมืองลำพูน
หมวดหมู่:สนามกีฬาที่สร้างเสร็จในปี พ.ศ. 2567
หมวดหมู่:ก่อตั้งในประเทศไทยในปี พ.ศ. 2567
วันเอกราช (ประเทศมาเลเซีย)

วันเอกราช (Hari Merdeka) หรือ วันชาติ (Hari Kebangsaan) เป็นวันเอกราชของสหพันธรัฐมาลายาจากจักรวรรดิบริติช เป็นวันรำลึกถึงคำประกาศอิสรภาพมาลายาเมื่อวันที่ 31 สิงหาคม ค.ศ. 1957 และมีการกำหนดไว้ในรัฐธรรมนูญมาเลเซีย มาตรา 160 วันนี้เป็นวันที่มีพิธีและการปฏิบัติอย่างเป็นทางการและไม่เป็นทางการทั่วประเทศ
การกำหนดให้วันที่ 31 สิงหาคมเป็นวันชาติของมาเลเซียก่อให้เกิดข้อพิพาท โดยมีการเรียกร้องให้ความสำคัญกับการเฉลิมฉลองวันมาเลเซีย (Hari Malaysia) ในวันที่ 16 กันยายนแทน วันมาเลเซียเป็นวันรำลึกถึงการก่อตั้งประเทศมาเลเซียใน ค.ศ. 1963 เมื่อสี่ดินแดนอันประกอบด้วยบอร์เนียวเหนือ, ซาราวัก, สิงคโปร์ และมาลายา รวมกันเป็นประเทศมาเลเซีย บางคน โดยเฉพาะคนจากมาเลเซียตะวันออก โต้แย้งว่าเป็นเรื่องไร้เหตุผลที่เฉลิมฉลองวันที่ 31 สิงหาคม ค.ศ. 1957 เป็นวันชาติมาเลเซีย ทั้งที่เพิ่งก่อตั้งมาเลเซียได้เพียง ค.ศ. 1963 ผู้สนับสนุนฮารีเมอร์เดกาโต้แย้งว่า "สหพันธรัฐ" ตามที่กำหนดไว้ในมาตรา 160 ของรัฐธรรมนูญมาเลเซีย คือ "สหพันธรัฐมาลายา" ที่ก่อตั้งขึ้นใน ค.ศ. 1957

**อ้างอิง**

**แหล่งข้อมูลอื่น**
  Merdeka proclamation on YouTube video-  Theme and Logo for Hari Kebangsaan
หมวดหมู่:เหตุการณ์ในเดือนสิงหาคม
มาเลเซีย
หมวดหมู่:บริติชมาลายา
หมวดหมู่:เอกราชมาเลเซีย
หมวดหมู่:วันหยุดในประเทศมาเลเซีย
เทือกเขาแอนติ-เลบานอน

เทือกเขาแอนติ-เลบานอน (Anti-Lebanon mountains; เทือกเขาทางตะวันออกของเลบานอน) หรือเรียกอีกอย่างว่า เขาอามานา (Mount Amana) เป็นเทือกเขาที่ทอดยาวในแนวตะวันตกเฉียงใต้ถึงตะวันออกเฉียงเหนือ ประมาณ abbr=off ซึ่งก่อตัวเป็นพรมแดนส่วนใหญ่ของระหว่างประเทศซีเรียและเลบานอน โดยเขตแดนส่วนใหญ่จะกำหนดไว้ตามสันเขาของเทือกเขา พื้นที่ส่วนใหญ่ของเทือกเขาจะอยู่ในประเทศซีเรีย

**อ้างอิง**
หมวดหมู่:เทือกเขาในทวีปเอเชีย
หมวดหมู่:เทือกเขาในประเทศซีเรีย
หมวดหมู่:เทือกเขาในประเทศเลบานอน
เขาเอร์ซีเยส

เขาเอร์ซีเยส (Erciyes Dağı; Mount Erciyes) เป็นภูเขาไฟที่ดับสนิท ตั้งอยู่ในจังหวัดคัยเซรี ประเทศตุรกี เป็นภูเขาไฟรูปกรวยขนาดใหญ่
ภูเขาไฟเริ่มก่อตัวในยุคไมโอซีน ในตอนแรกภูเขาไฟทางทิศตะวันออกชื่อ Koç Dağ ก่อตัวขึ้นจากลาวาไหล จากนั้นก่อตัวทางทิศตะวันออกอีกครั้งก็เกิดการปะทุของระเบิดครั้งใหญ่และก่อตัวเป็นปล่องภูเขาไฟ ในช่วงยุคไพลสโตซีน ภูเขาได้แปรเปลี่ยนขึ้นภายในปล่องภูเขาไฟร่วมกับกลุ่มโดมลาวา การปะทุด้านข้างของภูเขาอาจทำให้เกิดชั้นเถ้าถ่านในทะเลดำและทะเลเมดิเตอร์เรเนียนในช่วงต้นยุคโฮโลซีน

**อ้างอิง**
หมวดหมู่:ภูเขาในประเทศตุรกี
ชาวชูวัช

ชาวชูวัช (çăvaşsem-pron - čuvaši-pron; Chuvash people) เป็นกลุ่มชาติพันธุ์กลุ่มชนเตอร์กิก ซึ่งเป็นสาขาหนึ่งของเผ่าโอกูร์ อาศัยอยู่ในพื้นที่ตั้งแต่ภูมิภาคอีเดล-อูรัลไปจนถึงไซบีเรีย
ส่วนใหญ่อาศัยอยู่ในสาธารณรัฐชูวัชและพื้นที่โดยรอบ แต่ชุมชนชาวชูวัชก็อาจพบได้ทั่วทั้งประเทศรัสเซีย รวมไปถึงในเอเชียกลางด้วย พวกเขาพูดภาษาชูวัช ซึ่งเป็นกลุ่มภาษาเตอร์กิก ที่แยกออกจากภาษาอื่นในกลุ่มภาษานี้เมื่อกว่าพันปีก่อน ชาวชูวัชส่วนใหญ่นับถืออีสเทิร์นออร์ทอดอกซ์ แม้ว่าจะมีส่วนน้อยที่นับถือวัตติเซนยาลีหรืออิสลามนิกายซุนนีก็ตาม

**อ้างอิง**
หมวดหมู่:กลุ่มชนเตอร์กิก
หมวดหมู่:กลุ่มชาติพันธุ์ในประเทศอุซเบกิสถาน
หมวดหมู่:กลุ่มชาติพันธุ์ในประเทศยูเครน
หมวดหมู่:กลุ่มชาติพันธุ์ในประเทศรัสเซีย
หมวดหมู่:กลุ่มชาติพันธุ์ในประเทศคาซัคสถาน
หมวดหมู่:รองนายกรัฐมนตรีคนที่หนึ่งสาธารณรัฐประชาชนจีน

หมวดหมู่:คณะมนตรีรัฐกิจสาธารณรัฐประชาชนจีน
หมวดหมู่:รองนายกรัฐมนตรีสาธารณรัฐประชาชนจีน
รองประธานพรรคคอมมิวนิสต์จีน

รองประธานคณะกรรมาธิการกลางพรรคคอมมิวนิสต์จีน (s=中国共产党中央委员会副主席) เป็นตำแหน่งที่มีอำนาจสูงสุดเป็นอันดับสองในพรรคคอมมิวนิสต์จีนรองจากประธานพรรคตั้งแต่ ค.ศ. 1956 ถึง 1982 ตำแหน่งดังกล่าวถูกยกเลิกใน ค.ศ. 1982 เพื่อถอดตำแหน่ง "ประธาน" ออกจากการดำรงตำแหน่งในรัฐบาล โดยสงวนไว้แต่เพียงสำหรับเหมา เจ๋อตงผู้ล่วงลับเท่านั้น
รองประธานทั้งหมดเป็นสมาชิกของคณะกรรมาธิการสามัญประจำกรมการเมืองพรรคคอมมิวนิสต์จีน

**รายนามผู้ดำรงตำแหน่งรองประธานพรรคคอมมิวนิสต์จีน**

**อ้างอิง**
หมวดหมู่:พรรคคอมมิวนิสต์จีน
หมวดหมู่:การเมืองจีน
คัง เชิง

คัง เชิง (; 4 พฤศจิกายน พ.ศ. ค.ศ. 1898 – 16 ธันวาคม ค.ศ. 1975) ชื่อเกิด จาง จงเข่อ (p=Zhāng Zōngkě) เป็นเจ้าหน้าที่พรรคคอมมิวนิสต์จีน ผู้มีชื่อเสียงที่สุดจากการกำกับดูแลงานด้านความมั่นคงภายในและหน่วยข่าวกรองของพรรคคอมมิวนิสต์จีนในช่วงต้นคริสต์ทศวรรษ 1940 และอีกครั้งในช่วงจุดสูงสุดของการปฏิวัติวัฒนธรรมในปลายคริสต์ทศวรรษ 1960 และต้นคริสต์ทศวรรษ 1970
เขาเป็นสมาชิกพรรคคอมมิวนิสต์จีนตั้งแต่ต้นคริสต์ทศวรรษ 1920 เขาใช้เวลาอยู่ในมอสโกในช่วงต้นคริสต์ทศวรรษ 1930 ที่ซึ่งเขาได้เรียนรู้เกี่ยวกับวิธีการของ NKVD โซเวียต และกลายมาเป็นผู้สนับสนุนหวัง หมิงในการเป็นผู้นำพรรคคอมมิวนิสต์จีน หลังกลับมายังประเทศจีนในช่วงปลายคริสต์ทศวรรษ 1930 คังเปลี่ยนความภักดีของเขาไปเป็นเหมา เจ๋อตงและกลายเป็นผู้ร่วมงานใกล้ชิดของเหมาในช่วงสงครามจีน–ญี่ปุ่นครั้งที่สอง สงครามกลางเมืองจีน และหลังจากนั้น เขาดำรงตำแหน่งที่จุดสูงสุดหรือใกล้เคียงจุดสูงสุดของอำนาจในสาธารณรัฐประชาชนจีนตั้งแต่การก่อตั้งใน ค.ศ. 1949 กระทั่งเสียชีวิตใน ค.ศ. 1975 หลังจากการเสียชีวิตของเหมาและการจับกุมแก๊งออฟโฟร์ในเวลาต่อมา คังถูกกล่าวหาว่ามีส่วนรับผิดชอบร่วมกับแก๊งในความรุนแรงเกินเลยของการปฏิวัติวัฒนธรรม และใน ค.ศ. 1980 เขาถูกขับออกจากพรรคคอมมิวนิสต์จีนหลังเสียชีวิต

**อ้างอิง**
1975
หมวดหมู่:ชาวจีนในสหภาพโซเวียต
หมวดหมู่:นักการเมืองพรรคคอมมิวนิสต์จีน
หมวดหมู่:สมาชิกสำนักเลขาธิการพรรคคอมมิวนิสต์จีน
ชู่ (เพลงทีโอ เอวาน)

"ชู่" (Shh; จุ๊ ๆ) เป็นเพลงโดยทีโอ เอวาน นักร้องชาวไซปรัส ซึ่งประพันธ์โดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล เพลงนี้วางจำหน่ายเมื่อวันที่ 11 มีนาคม ค.ศ. 2025 และจะเป็นตัวแทนของy=ปี 2025ในการประกวดเพลงยูโรวิชันปี 2025

**การพัฒนา**
"ชู่" ได้ประพันธ์ขึ้นโดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล

**การประกวดเพลงยูโรวิชันปี 2025**

**การคัดเลือกภายใน**
ในเดือนกรกฎาคม ค.ศ. 2024 มีรายงานว่าไซบีซี สถานีโทรทัศน์แห่งชาติ ได้เริ่มการค้นหาศิลปินตัวแทนประเทศชาวไซปรัสสำหรับการประกวดในปี 2025 และมีความตั้งใจที่จะคัดเลือกผู้เข้าแข่งขันที่อาศัยอยู่ในไซปรัส ต่างจากตัวแทนของประเทศในปี 2023 (แอนดรูว์ ลัมโบร) และ 2024 (ซีเลีย แคปซิส) กระบวนการคัดเลือกดำเนินการโดยการการสนทนากลุ่มซึ่งประกอบด้วยผู้เชี่ยวชาญด้านดนตรีและยูโรวิชัน มีรายงานในช่วงปลายเดือนสิงหาคม ค.ศ. 2024 ว่าได้มีการเลือกศิลปินและเพลงแล้ว โดยได้ประกาศเลือกทีโอ เอวานอย่างเป็นทางการเมื่อวันที่ 2 กันยายน เพลง "ชู่" ได้วางจำหน่ายเมื่อวันที่ 11 มีนาคม ค.ศ. 2025

**ในยูโรวิชัน**
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไซปรัสได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง ต่อมาทีโอ เอวานได้รับเลือกให้ทำการแสดงเป็นลำดับที่ 15 ตามหลังมาร์กอ บอชเนียกจากy=ปี 2025 ซึ่งไซปรัสตกรอบรองชนะเลิศนี้

**อ้างอิง**
หมวดหมู่:เพลงจากประเทศไซปรัส
หมวดหมู่:เพลงในปี พ.ศ. 2568
หมวดหมู่:ประเทศไซปรัสในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
อินฟันตามารีอา ดาส เนเวสแห่งโปรตุเกส

อินฟันตามารีอา ดาส เนเวสแห่งโปรตุเกส (Infanta Maria das Neves of Portugal) ประสูติเมื่อวันที่ 5 สิงหาคม พ.ศ. 2395 เป็นพระราชธิดาพระองค์ใหญ่ใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นพระมาตุจฉา (ป้าฝ่ายแม่) ใน เอลีซาเบ็ทแห่งบาวาเรีย สมเด็จพระราชินีแห่งเบลเยียม , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก อดีตสมเด็จพระจักรพรรดินีซิตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก 

**พระประวัติ**
พระองค์เป็นพระราชธิดาพระองค์ใหญ่ใน พระเจ้ามีแกลแห่งโปรตุเกส ประสูติแต่ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค พระองค์ดำรงพระอิสริยยศเจ้าหญิงพระราชกุมารีแห่งโปรตุเกส ภายหลังที่ เจ้าชายมีแกล ดยุกแห่งบรากังซา พระอนุชาของพระองค์กลายเป็นผูพิทักษ์พระราชบัลลังก์โปรตุเกส เนื่องด้วยสมเด็จพระบรมชนกนาถ ถูกปลดออกจากพระราชบัลลังก์จาก จักรพรรดิเปดรูที่ 1 แห่งบราซิล 

**เสกสมรส**
พระองค์ทรงเสกสมรสกับ เจ้าชายอัลฟองโซ คาร์ลอส ดยุคแห่งซานไจมี เมื่อวันที่ 26 เมษายน พ.ศ. 2414 ขณะมีพระชันษา 18 ปี ซึ่งทั้ง 2 เป็นพระญาติกัน โดยทั้ง 2 ดำรงพระอิสริยยศผู้อ้างสิทธิ์พระราชบัลลังก์สเปน ฝรั่งเศส และ แคว้นนาวาร์ ทั้งคู่มีพระโอรสร่วมกันเพียงพระองค์เดียว แต่ก็สิ้นพระชนม์หลังจากประสูติได้ไม่กี่ชั่วโมง ในปี พ.ศ. 2417 หลังจากนั้น พระองค์ก็มิมีประสูติกาลพระบุตรอีกเลย จนพระองค์สิ้นพระชนม์เมื่อวันที่ 15 กุมภาพันธ์ พ.ศ. 2484 สิริพระชันษา 88 ปี

**อ้างอิง**
"- Infanta Maria das Neves of Portugal (1852-1941)". www.rct.uk. Retrieved 2023-10-17.
2484
หมวดหมู่:ราชวงศ์บรากังซา
หมวดหมู่:พระราชธิดาในพระมหากษัตริย์
หมวดหมู่:เจ้าหญิงโปรตุเกส
หมวดหมู่:ราชวงศ์โปรตุเกส
หมวดหมู่:ราชินีแห่งสเปน
หมวดหมู่:เจ้าหญิงสเปน
จาง กั๋วเทา

จาง กั๋วเทา (p=Zhāng Guótāo; 26 พฤศจิกายน ค.ศ. 1897 – 3 ธันวาคม ค.ศ. 1979) เป็นนักปฏิวัติชาวจีนผู้เป็นสมาชิกผู้ก่อตั้งพรรคคอมมิวนิสต์จีนและคู่แข่งของเหมา เจ๋อตง ในคริสต์ทศวรรษ 1920 เขาศึกษาในสหภาพโซเวียตและกลายเป็นผู้ติดต่อหลักกับองค์การคอมมิวนิสต์สากล โดยจัดตั้งขบวนการแรงงานของพรรคคอมมิวนิสต์จีนในแนวร่วมกับก๊กมินตั๋ง ตั้งแต่ ค.ศ. 1931 ถึง 1932 หลังพรรคถูกขับออกจากเมืองต่าง ๆ จางได้รับมอบหมายให้ดูแลโซเวียตเอ้อยฺวี่หว่าน เมื่อกองทัพของเขาถูกขับออกจากภูมิภาคนั้น เขาได้เข้าร่วมการเดินทัพทางไกลแต่พ่ายแพ้ในการต่อสู้แย่งชิงตำแหน่งผู้นำพรรคอย่างดุเดือดให้กับเหมา กองทัพของจางเลือกเส้นทางที่แตกต่างจากเส้นทางของเหมาและถูกกลุ่มหม่า (Ma clique) กองกำลังท้องถิ่นมุสลิมตีพ่ายอย่างหนักในกานซู่ เมื่อกองกำลังที่อ่อนล้าของเขาเดินทางมาถึงเพื่อเข้าร่วมกับเหมาที่เหยียนอานในที่สุด จางก็ยังคงท้าทายเหมาต่อไป ซึ่งเป็นการท้าทายที่ไร้ผล และออกจากพรรคใน ค.ศ. 1938 ท้ายที่สุดจางเกษียณอายุที่แคนาดาใน ค.ศ. 1968 เขาเปลี่ยนมานับถือศาสนาคริสต์ไม่นานก่อนเสียชีวิตในสการ์โบโร รัฐออนแทรีโอ (ชานเมืองโทรอนโต) ใน ค.ศ. 1979 บันทึกความทรงจำของเขาให้ข้อมูลที่มีคุณค่าเกี่ยวกับชีวิตของเขาและประวัติศาสตร์ของพรรค

**อ้างอิง**
หมวดหมู่:นักการเมืองพรรคคอมมิวนิสต์จีน
หมวดหมู่:คริสต์ศาสนิกชนชาวจีน
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ และกิ่งอำเภอนามน

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี

**ดูเพิ่ม**
 จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519- จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**อ้างอิง**
กาฬสินธุ์
หมวดหมู่:การเลือกตั้งในจังหวัดกาฬสินธุ์
ฉบับร่าง:บรรจง โกศัลวัฒน์

รองศาสตราจารย์บรรจง โกศัลวัฒน์ ผู้อำนวยการสร้างภาพยนตร์ชาวไทย ได้ผลิตผลงานมีชื่อเสียงเป็นที่ยอมรับอาทิเรื่อง นวลฉวี, นายซีอุย แซ่อึ้ง, คู่กรรม 2 จนได้รับรางวัลพระราชทานพระสุรัสวดี (ตุ๊กตาทอง) นอกจากมีความรู้ ความสามารถ จนได้รับฉายาว่าเป็นครูใหญ่ หรือ บิดาแห่งวิชาภาพยนตร์สมัยใหม่ของประเทศไทย ยังเป็นผู้สร้างคุณูปการอย่างสูงต่อวงการภาพยนตร์ไทย เพราะเป็นหนึ่งในผู้พลักดันให้มีการจัดตั้งหอภาพยนตร์ (องค์การมหาชน) ขึ้น อีกทั้งยังเป็นสมาชิกร่างพระราชบัญญัติภาพยนตร์ ทำหน้าที่สนับสนุนและพลักดันการยกร่างพระราชบัญญัติภาพยนตร์อันเป็นประโยชน์แก่การปฏิรูปการตรวจพิจารณาภาพยนตร์และวิดีทัศน์ รองศาสตราจารย์บรรจง โกศัลวัฒน์ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กรมส่งเสริมวัฒนธรรม กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (ภาพยนตร์) ประจำปี พ.ศ. 2566

**ประวัติการทำงาน**
 พ.ศ. 2503 : เข้าศึกษาศิลปะ ณ โรงเรียนเพาะช่าง- พ.ศ. 2505 : ศึกษาต่อที่คณะจิตรกรรมและประติมากรรม มหาวิทยาลัยศิลปากร- พ.ศ. 2514 : ประกาศนียบัตรวิชาการถ่ายภาพยนตร์ มหาวิทยาลัยนิวยอร์ก- พ.ศ. 2521 : ปริญญาศิลปศาสตรมหาบัณฑิต สาขาวิทยุ โทรทัศน์ และภาพยนตร์ จากมหาวิทยาลัยเทมเปิล ประเทศสหรัฐอเมริกา

**ประวัติการศึกษา**
 พ.ศ. 2515 - 2550 : อาจารย์ประจำสาขาวิชาภาพยนตร์และภาพถ่าย คณะวารสารศาสตร์ และสื่อมวลชน มหาวิทยาลัยธรรมศาสตร์- พ.ศ. 2551 - ปัจจุบัน : ผู้อำนวยการหลักสูตรนิเทศศาสตรมหาบัณฑิต สาขาวิชาการภาพยนตร์และสื่อดิจิทัล มหาวิทยาลัยเกษมบัณฑิต

**ผลงานภาพยนตร์**
 พ.ศ. 2512 : "Eye" (ตา) ภาพยนตร์แนวทดลอง : "Vortex" ภาพยนตร์แนวทดลอง- พ.ศ. 2514 : Gamma" ภาพยนตร์แนวทดลอง : "The Crossing" (ข้ามฝาก) ภาพยนตร์แนวทดลอง- พ.ศ. 2519 : "Pacer" ภาพยนตร์สารคดีสั้นเชิงทดลอง- พ.ศ. 2521 : "Navajo" ภาพยนตร์สารคดีวิทยานิพนธ์- พ.ศ. 2528 : "นวลฉวี" ภาพยนตร์เรื่องขนาดยาว- พ.ศ. 2529 : "คำสิงห์" ภาพยนตร์เรื่องขนาดยาว- พ.ศ. 2530 : "สายน้ำไม่ไหลกลับ" ภาพยนตร์เรื่องขนาดยาว- พ.ศ. 2534 : "ซีอุย แซ่อึ้ง" ภาพยนตร์เรื่องขนาดยาว- พ.ศ. 2536 : "เร็วกว่าใจไกลเกินฝัน" ภาพยนตร์เรื่องขนาดยาว- พ.ศ. 2539 : "คู่กรรม ภาค 2" ภาพยนตร์เรื่องขนาดยาว- พ.ศ. 2560 : "อัศจรรย์ชีวิต หมอแสง" ภาพยนตร์เรื่องขนาดยาว

**อ้างอิง ==
เกา กุ้ยอิง

เกา กุ้ยอิง (c=高桂英) (เสียชีวิตในปี ค.ศ. 1647) เป็นผู้นำการก่อกบฏและผู้บัญชาการทหารหญิงชาวจีนในช่วงสมัยราชวงศ์ชุน ซึ่งเป็นราชวงศ์อายุสั้น
เธอเป็นจักรพรรดินีของหลี่ จื้อเฉิง จักรพรรดิผู้สถาปนาราชวงศ์ชุน

**ชีวิต**
ตั้งแต่ต้นศตวรรษที่ 17 ราชวงศ์หมิง ของจีนอยู่ในภาวะเสื่อมถอย ท่ามกลางการก่อกบฏหลายครั้ง โดยหนึ่งในการก่อกบฏที่ทรงอิทธิพลที่สุดคือการลุกฮือของหลี่ จื้อเฉิง ซึ่งสามารถรวบรวมกองทัพขนาดใหญ่และประสบความสำเร็จมากขึ้นทุกปี
ตามเรื่องเล่ากล่าวว่า หลี่ได้พบกับเกา ขณะซ่อนตัวอยู่ในบ้านของบิดาเธอ และเมื่อเขาเดินทางจากไป เธอได้ติดตามเขาและมีบทบาทสำคัญในการก่อกบฏ โดยร่วมเดินเคียงข้างเขาในแนวหน้าและมีส่วนร่วมในการบัญชาการกองทัพ ขณะที่หลี่เป็นผู้บัญชาการกองทัพชาย เกาเป็นผู้ฝึกฝนและนำทัพสตรีของกองทัพกบฏ
การกบฏของพวกเขาประสบความสำเร็จอย่างมากจนสามารถควบคุมพื้นที่ขนาดใหญ่ของจีน และปกครองพื้นที่เหล่านั้นอย่างอิสระ ส่งผลให้ราชวงศ์หมิงล่มสลาย ในขณะเดียวกัน จีนก็ตกอยู่ภายใต้การคุกคามของราชวงศ์ชิง
ในปี ค.ศ. 1644 หลี่ จื้อเฉิง สามารถยึดครองปักกิ่ง โค่นล้มราชวงศ์หมิง และประกาศตนเป็นจักรพรรดิแห่งราชวงศ์ชุน ส่งผลให้เกาได้รับตำแหน่งจักรพรรดินีและมีบทบาทสำคัญในการปกครอง อย่างไรก็ตาม ในเวลาไม่นาน ราชวงศ์ชิง ก็บุกยึดปักกิ่งและขยายอำนาจไปทั่วจีนแผ่นดินใหญ่ หลี่ จื้อเฉิง เสียชีวิตในปี ค.ศ. 1645
หลังจากนั้น เกา กุ้ยอิง มองว่าราชวงศ์ชิงเป็นศัตรูใหม่ของเธอ และเลือกหันไปสนับสนุนราชวงศ์หมิงเดิมที่ยังหลงเหลืออยู่ ซึ่งได้สถาปนารัฐบาลใหม่ทางตอนใต้ของจีน ภายใต้ชื่อราชวงศ์หมิงใต้ ด้วยความที่เธอถูกมองว่าเป็นศัตรูที่สำคัญที่สุดของราชวงศ์ชิง เธอจึงได้รับเชิญให้เข้าร่วมราชสำนักใหม่ เพื่อช่วยนำกองทัพต่อต้านผู้รุกรานจากต่างชาติ
เธอได้รับตำแหน่ง "สตรีชั้นเอก" ในฐานะบุคคลสำคัญของราชสำนัก พร้อมทั้งได้รับการแต่งตั้งเป็นผู้บัญชาการทหาร และได้รับเกียรติให้เป็นหนึ่งในผู้พิทักษ์แห่งราชวงศ์หมิงใต้ เกานำทัพต่อต้านราชวงศ์ชิงอย่างแข็งขันจนกระทั่งเสียชีวิตในปี ค.ศ. 1647
เกา กุ้ยอิง ถือเป็นหนึ่งในบุคคลที่โดดเด่นและทรงอิทธิพลที่สุดในประวัติศาสตร์จีน โดยเฉพาะอย่างยิ่งเมื่อพิจารณาถึงยุคสมัยที่เธอมีชีวิตอยู่ แม้ว่าจีนจะเคยมีสตรีที่ดำรงตำแหน่งสำคัญในอดีตเป็นจำนวนมาก แต่ตั้งแต่ศตวรรษที่ 12 เป็นต้นมา บทบาทของสตรีในสังคมจีนลดลงอย่างมาก ในช่วงเวลาเดียวกัน มีเพียงเชิน หยุนหยิง และ ฉิน เหลียงอวี้ เท่านั้นที่มีสถานะเทียบเคียงกับเธอ

**อ้างอิง**

**แหล่งข้อมูลอื่น**
ColorQ World:  Gao Guiying - General of the Peasant Rebels
หมวดหมู่:จักรพรรดินีจีน
404 สุขีนิรันดร์..RUN RUN

404 สุขีนิรันดร์ RUN RUN (404 RUN RUN) เป็นภาพยนตร์ไทยแนวผีตลก ที่สร้างและจัดจำหน่ายโดยจีดีเอช จากกำกับของพิชย จรัสบุญประชา นำแสดงโดยฉันทวิชช์ ธนะเสวีและกัญญาวีร์ สองเมือง เข้าฉายวันแรกเมื่อวันที่ 28 พฤศจิกายน พ.ศ. 2567
ภาพยนตร์ทำรายได้จบโปรแกรมไปที่ 15 ล้านบาท และจบโปรแกรมรายได้ทั้งประเทศ 25 ล้านบาท

**เรื่องย่อ**
นักรบ (ฉันทวิชช์ ธนะเสวี) เป็นนายหน้าจอมเจ้าเล่ห์ เขามักจะปกปิดสภาพที่แท้จริงของอสังหาริมทรัพย์ที่จะขายด้วยการนำมารีโนเวทใหม่เพื่อให้ได้กำไรมากที่สุดเท่าที่จะเป็นไปได้ จนวันหนึ่งเขาและทีมงานได้พบกับโรงแรมที่ขายในราคาถูกมากนั่นก็คือโรงแรมสุขีนิรันดร์ ที่อำเภอตะกั่วป่า จังหวัดพังงา เช่นเดียวกับนักรบ เต๋า (พงศธร จงวิลาส) นายหน้าขายโรงแรมก็ปกปิดสภาพที่แท้จริงของโรงแรมแห่งนี้เช่นกัน นักรบเชื่อตั้งแต่แรกแล้วว่าโรงแรมแห่งนี้มีผีสิงถึงแม้ว่าเต๋าจะไม่ได้พูดออกมาตรง ๆ ก็ตาม
เขาแน่ใจว่าเขาสามารถขับไล่ผีออกจากโรงแรมได้เพื่อที่เขาจะได้ปรับปรุงโรงแรมและขายได้ทันทีในราคาสูงสุดเท่าที่จะเป็นไปได้ จริง ๆ แล้วผีที่อาศัยอยู่ในห้อง 404 นั้นเป็นผีที่รักโรงแรมแห่งนี้มากจนยากที่จะขับไล่ออกไป ผีที่ว่าก็คือ ลลิตา พบสุขนิรันดร์ (กัญญาวีร์ สองเมือง) เจ้าของเดิมของโรงแรมที่คอยหลอกหลอนทุกตารางนิ้วของโรงแรม
ผีของลลิตาสร้างความสยองขวัญให้กับใครก็ตามที่พยายามเข้ามาเป็นเจ้าของโรงแรมแห่งนี้หลังจากที่เธอตายจากไป ดังนั้นการต่อสู้ระหว่างคนเป็นกับคนตายจึงเกิดขึ้น นักรบต้องขบคิดอย่างหนักเพื่อ 'ทำความสะอาด' โรงแรมเพื่อหาเงิน เขารวบรวมหมอผีจากศาสนาต่าง ๆ เพื่อพยายามขับไล่ลลิตา ในขณะเดียวกัน ลลิตาก็ใช้พลังทั้งหมดของเธอเพื่อหลอกหลอนผู้บุกรุก

**นักแสดงและตัวละคร**

**รายได้**
ภาพยนตร์ทำรายได้ในประเทศไทยตลอดโปรแกรมการฉาย 15.60 ล้านบาท  และทำรายได้ทั่วประเทศ 25 ล้านบาท ขณะที่ทำรายได้จากการฉายในต่างประเทศ 4,149,090 เหรียญสหรัฐ หรือมีค่าประมาณ 141 ล้านบาท  จึงทำเงินจากการฉายทั้งโลกไป 166 ล้านบาท

**อ้างอิง**
หมวดหมู่:ภาพยนตร์ภาษาไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยที่ออกฉายในปี พ.ศ. 2567
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์โดยจีดีเอช
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ตลกไทย
หมวดหมู่:ภาพยนตร์ผีไทย
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ และกิ่งอำเภอนามน

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, กิ่งอำเภอหนองกุงศรี, กิ่งอำเภอห้วยเม็ก และกิ่งอำเภอคำม่วง

**ดูเพิ่ม**
 จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518- จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**อ้างอิง**
กาฬสินธุ์
หมวดหมู่:การเลือกตั้งในจังหวัดกาฬสินธุ์
สำนักเลขาธิการพรรคคอมมิวนิสต์จีน

สำนักเลขาธิการ มีชื่ออย่างเป็นทางการว่า สำนักเลขาธิการคณะกรรมาธิการกลางพรรคคอมมิวนิสต์จีน (s=中国共产党中央书记处) เป็นองค์กรที่ทำหน้าที่สนับสนุนกรมการเมืองและคณะกรรมาธิการสามัญของพรรคคอมมิวนิสต์จีน สำนักเลขาธิการมีหน้าที่หลักในการดำเนินการตามภารกิจประจำวันของกรมการเมืองและประสานงานกับองค์กรและผู้มีส่วนได้ส่วนเสียเพื่อให้บรรลุภารกิจที่กรมการเมืองกำหนดไว้ ได้รับอำนาจจากกรมการเมืองให้ทำการตัดสินใจในเรื่องประจำวันเกี่ยวกับประเด็นที่น่ากังวลตามการตัดสินใจของกรมการเมือง แต่ต้องปรึกษาหารือกับกรมการเมืองในเรื่องสำคัญ จำเป็นต้องมีการอ้างอิง 
สำนักเลขาธิการก่อตั้งขึ้นเมื่อเดือนมกราคม ค.ศ. 1934 ตามชื่อตำแหน่งแล้ว พรรคคอมมิวนิสต์จีนมีเลขาธิการใหญ่เป็นผู้นำ แต่ตำแหน่งหัวหน้าสำนักเลขาธิการไม่ได้เป็นตำแหน่งเดียวกับผู้นำสูงสุดของพรรคเสมอไปจำเป็นต้องอ้างอิง เลขาธิการสำนักเลขาธิการถือเป็นตำแหน่งทางการเมืองที่สำคัญที่สุดตำแหน่งหนึ่งในพรรคคอมมิวนิสต์จีนและในประเทศจีนร่วมสมัยโดยทั่วไป โดยทั่วไปเลขาธิการสำนักเลขาธิการแต่ละคนจะรับผิดชอบหนึ่งในหน่วยงานหลักของพรรคที่อยู่ภายใต้อำนาจของคณะกรรมาธิการกลางโดยตรง ตามระเบียบการ สมาชิกของพวกเขามีลำดับอาวุโสสูงกว่ารองประธานสภาประชาชนแห่งชาติรวมถึงมนตรีรัฐกิจด้วยต้องการอ้างอิง เลขาธิการใหญ่ควบคุมดูแลการทำงานของสำนักเลขาธิการ

**อ้างอิง**
หมวดหมู่:พรรคคอมมิวนิสต์จีน
เจ้าหญิงชิ่งเฉิง

เจ้าหญิงชิ่งเฉิง (p=Qìng chéng jùn zhǔ; ？～ค.ศ. 1404) ทรงเป็นพระราชนัดดาในสมเด็จพระจักรพรรดิหมิงไท่จู่ และทรงเป็นพระราชปิตุฉาในสมเด็จพระจักรพรรดิหมิงฮุ่ยจง

**พระประวัติ**
เจ้าหญิงชิ่งเฉิง พระนามเดิมไม่กรากฎ เป็นพระธิดาเหมิงเฉิงอ๋องพระราชภาดาในสมเด็จพระจักรพรรดิหมิงไท่จู่ มีพระภัสดานามว่าหวงเฉิน (黄琛)
หงอู่ปีแรก ตามฐานันดรศักดิ์เจ้าหญิงชิ่งเฉิงเป็นพระธิดาอ๋อง (王女) จะต้องดำรงพระอิสริยยศจวิ้นจู่ (郡主) แต่สมเด็จพระจักรพรรดิหมิงไท่จู่ทรงพระกรุณาโปรดเกล้าฯ ให้เจ้าหญิงชิ่งเฉิงดำรงพระอิสริยยศกงจู่ (公主) เฉลิมพระนามว่าเจ้าหญิงชิ่งหยาง (庆阳公主)
หงอู่ปีที่ 4 (ค.ศ. 1371) เจ้าหญิงชิ่งเฉิงถูกลดฐานันดรศักดิ์ลงที่จวิ้นจู่ (郡主) เฉลิมพระนามว่าเจ้าหญิงชิ่งเฉิง (庆成郡主)
เจี้ยนเหวินปีที่ 4 เจ้าหญิงชิ่งเฉิงทรงเป็นราชทูตสันติภาพ เข้าเฝ้าฯสมเด็จพระจักรพรรดิหมิงเฉิงจู่
เจ้าหญิงชิ่งเฉิง สิ้นพระชนม์ ในปีที่ 2 ของแผ่นดินสมเด็จพระจักรพรรดิหมิงเฉิงจู่ ตรงกับ ค.ศ. 1404

**อ้างอิง**
หมวดหมู่:บุคคลในยุคราชวงศ์หมิง
หมวดหมู่:ราชวงศ์หมิง
แม่แบบ:กล่องข้อมูล การสวรรคต/doc

การใช้งานเหมือนกับ กล่องข้อมูล การสิ้นพระชนม์ แต่สำหรับพระมหากษัตริย์และพระบรมวงศานุวงศ์ที่ทรงสัปตปฎลเศวตฉัตรขึ้นไป ซึ่งจะใช้คำราชาศัพท์แทนคำว่าเสียชีวิตว่า "สวรรคต" หรือ "เสด็จสวรรคต"

**การใช้งาน**

**ดูเพิ่ม**
 กล่องข้อมูล การสิ้นพระชนม์
แม่แบบ:Prime/doc

This template produces a prime symbol with leading space so it does not collide with a preceding italic character (such as produced by mvar).  It is known by two names, ′ (which is shorter), and prime (which is easier to find on a keyboard).  For example:- f(x) ≥ 0 or 
generates:- f(x) ≥ 0  or 
for comparison, without the leading space, in some browsers you end up with the prime symbol being almost indistinguishable from the ascender of the italic f:- f′(x′) ≥ 0 or f′(x′) ≥ 0
The space provided is similar to ' (a.k.a. apostrophe), used to provide a single quote with extra space, but provides the prime (minutes of arc) symbol instead of an apostrophe, and it can take the preceding letter into account when deciding how much space to add.
(' has a second function which is not needed by prime: it ensures the apostrophe is not interpreted as wiki markup.  For example, it can be written immediately after the wiki markup for italics as , without being interpreted as wiki markup for bold .)- The template may be used without any arguments (a bare ′), in which case is simply displays a prime symbol with the maximum space.  It may be a bit wide in some cases, but will be intelligible.- The first argument (1) is preceding text.  This is displayed before the prime symbol, and the last letter of this text is used to determine the amount of space to provide.- The second argument (2) is a single letter which determines the amount of space to provide.  This defaults to the last letter of the first argument, but if the preceding text ends with markup rather than a letter to be displayed, that won't work right.  Normally if the second argument is supplied, the first one is omitted.  That is, people normally find ππ more legible than the equivalent prime|π|π.- An optional  argument allows a different symbol, such as a double (″) or triple (‴) prime, to be substituted.  For example, 12°34 renders as 12°34.- An optional  argument allows you to explicitly specify the space, overriding the internal computation.  Values around 0.1em normally work well.  If this is supplied, the first argument is of little use, and the second is ignored completely.
Note that, although Greek letters are supported, it currently does not work with the corresponding HTML entities like &alpha;.
The extra space is most needed after tall letters which, in italic, extend far to the top right.  Here is a table illustrating various combinations, to help decide:
Lower-case f, l,  and upper-case T are the worst cases; they require the full 0.15em of space.  Other letters like j and V need some space, but not as much.  And letters like o, A and L look worse with any extra space.  Unfortunately there's no HTML equivalent of TeX's \/ italic correction, so this uses a crude approximation (from Italics correction/calc) which does not take the user's font into account.
สถาบันของสหภาพยุโรป

สถาบันของสหภาพยุโรป คือสถาบันหลักจำนวนเจ็ดแห่งซึ่งมีอำนาจตัดสินใจเกี่ยวกับกิจการของสหภาพยุโรปและยูราตอม อยู่ภายใต้สนธิสัญญาสหภาพยุโรปและกฎหมายสหภาพยุโรป ตามมาตรา 13 ของสนธิสัญญาสหภาพยุโรป ดังนี้:
# รัฐสภายุโรป(European Parliament)
# ที่ประชุมยุโรป (European Council)
# คณะมนตรีแห่งสหภาพยุโรป (Council of the European Union)
# คณะกรรมาธิการยุโรป (European Commission)
# ศาลยุติธรรมแห่งสหภาพยุโรป (Court of Justice of the European Union)
# ธนาคารกลางยุโรป (European Central Bank)
# ศาลสอบบัญชียุโรป (European Court of Auditors)
วอลเลย์บอลชายเนชันส์ลีก 2025

วอลเลย์บอลชายเนชันส์ลีก 2025 (2025 FIVB Volleyball Men's Nations League) เป็นการแข่งขันครั้งที่ 7 ของวอลเลย์บอลชายเนชันส์ลีก ซึ่งเป็นการแข่งขันวอลเลย์บอลชายระดับนานาชาติประจำปี การแข่งขันกำหนดจัดขึ้นระหว่างวันที่ 11 มิถุนายน ถึง 3 สิงหาคม ค.ศ. 2025 และรอบสุดท้ายจะจัดขึ้นที่หนิงปัว ประเทศจีน

**ทีมที่เข้าร่วมแข่งขัน**
จากการปรับเปลี่ยนรูปแบบการแข่งขันในครั้งนี้ ไม่มีทีมใดในปัจจุบันตกชั้น และตั้งแต่ ค.ศ. 2025 เป็นต้นไป ได้มีการเพิ่มทีมเป็น 18 ทีม โดยสองทีมที่เพิ่มขึ้นมาคือ จีน ผู้ชนะการแข่งขันแชลเลนเจอร์คัพ 2024 และยูเครน ทีมอันดับโลกเอฟไอวีบีสูงสุดที่ยังไม่ผ่านการคัดเลือก

**รูปแบบการแข่งขัน**
รอบแรก 
การแข่งขันรอบแรกประกอบไปด้วย 18 ทีม จะถูกแบ่งออกเป็น 3 กลุ่ม กลุ่มละ 6 ทีม ซึ่งแต่ละทีมจะแข่งขันทั้งหมด 12 นัด (4 นัดต่อสัปดาห์) จากนั้น 8 ทีมจะผ่านเข้าสู่รอบสุดท้ายของการแข่งขัน
รอบสุดท้าย
การแข่งขันรอบสุดท้ายจะมี 7 ทีมที่ผ่านการคัดเลือกพร้อมกับทีมเจ้าภาพ ซึ่งจะต้องทำการแข่งขันแบบรอบแพ้คัดออก ซึ่งประกอบด้วยการแข่งขันทั้งหมด 8 นัด ได้แก่: รอบก่อนรองชนะเลิศ 4 นัด, รอบรองชนะเลิศ 2 นัด และรอบชิงเหรียญทองแดงและชิงเหรียญทอง
การแข่งขันแบบรอบแพ้คัดออก:
#ทีมอันดับ 1 จะแข่งขันรอบก่อนรองชนะเลิศกับทีมอันดับ 8, ทีมอันดับ 2 จะแข่งขันรอบก่อนรองชนะเลิศกับทีมอันดับ 7, ทีมอันดับ 3 จะแข่งขันรอบก่อนรองชนะเลิศกับทีมอันดับ 6 และทีมอันดับ 4 จะแข่งขันรอบก่อนรองชนะเลิศกับทีมอันดับที่ 5
#ในกรณีทีมเจ้าภาพอยู่ใน 8 อันดับแรกของรอบแรก จะได้เป็นทีมอันดับที่ 1 ในรอบก่อนรองชนะเลิศ
#ในกรณีทีมเจ้าภาพไม่ได้อยู่ใน 8 อันดับแรกของรอบแรก จะได้เป็นทีมอันดับที่ 8 ในรอบก่อนรองชนะเลิศ

**การแบ่งกลุ่ม**
การแบ่งกลุ่มได้รับการประกาศเมื่อวันที่ 10 ธันวาคม ค.ศ. 2024

**สนามแข่งขัน**

**รอบแรก**

**รอบสุดท้าย**

**รอบแรก**

**ตารางคะแนน**

**สัปดาห์ที่ 1**

**กลุ่ม 1**
 เวลาในตารางการแข่งขันเป็นเวลาท้องถิ่น (UTC−04:00)

**กลุ่ม 2**
 เวลาในตารางการแข่งขันเป็นเวลาท้องถิ่น (UTC−03:00)

**กลุ่ม 3**
 เวลาในตารางการแข่งขันเป็นเวลาท้องถิ่น (UTC+08:00)

**สัปดาห์ที่ 2**

**กลุ่ม 4**
 เวลาในตารางการแข่งขันเป็นเวลาท้องถิ่น (UTC+03:00)

**กลุ่ม 5**
 เวลาในตารางการแข่งขันเป็นเวลาท้องถิ่น (UTC−05:00).

**กลุ่ม 6**
 เวลาในตารางการแข่งขันเป็นเวลาท้องถิ่น (UTC+02:00).

**สัปดาห์ที่ 3**

**กลุ่ม 7**
 เวลาในตารางการแข่งขันเป็นเวลาท้องถิ่น (UTC+02:00)

**กลุ่ม 8**
 เวลาในตารางการแข่งขันเป็นเวลาท้องถิ่น (UTC+02:00)

**กลุ่ม 9**
 เวลาในตารางการแข่งขันเป็นเวลาท้องถิ่น (UTC+09:00)

**รอบสุดท้าย**
 เวลาในตารางการแข่งขันเป็นเวลาท้องถิ่น (UTC+08:00)


**รอบก่อนรองชนะเลิศ**

**รอบรองชนะเลิศ**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**

**รางวัล**
ผู้เล่นทรงคุณค่า:

*ตัวเซ็ตยอดเยี่ยม: 

*ตัวตบหัวเสายอดเยี่ยม: 


*ตัวบล็อกยอดเยี่ยม:

      
*ตัวตบตรงข้ามยอดเยี่ยม:

*ตัวรับอิสระยอดเยี่ยม:


**ดูเพิ่ม**
 วอลเลย์บอลหญิงเนชันส์ลีก 2025- วอลเลย์บอลชายชิงแชมป์โลก 2025- วอลเลย์บอลหญิงชิงแชมป์โลก 2025

**อ้างอิง**

**แหล่งข้อมูลอื่น**
 Fédération Internationale de Volleyball FIVB- FIVB Volleyball Nations League 2025 – official website
2025
เนชันส์ลีก
หมวดหมู่:การแข่งขันวอลเลย์บอลนานาชาติที่ประเทศโปแลนด์เป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศบราซิลเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศจีนเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศญี่ปุ่นเป็นเจ้าภาพ
A Wild Last Boss Appeared!

เป็นซีรีส์ไลต์โนเวลของญี่ปุ่นที่เขียนโดย Firehead และวาดภาพประกอบโดย YahaKo ในตอนแรกได้ลงเผยแพร่บนเว็บไซต์นิยายที่สร้างโดยผู้ใช้ โชเซ็ตสึกะ นิ นาโร ตั้งแต่เดือนตุลาคม พ.ศ. 2558 ถึงเดือนเมษายน พ.ศ. 2562 ต่อมาถูกซื้อลิขสิทธิ์โดย Earth Star Entertainment และตีพิมพ์ภายใต้สำนักพิมพ์ในเครือ Earth Star Novel ตั้งแต่เดือนกุมภาพันธ์ พ.ศ. 2559 ถึงเดือนเมษายน พ.ศ. 2562
ฉบับดัดแปลงเป็นมังงะวาดโดย ซึบาสะ ฮาซึกิ เริ่มลงในเว็บไซต์ Comic Earth Star ของ Earth Star Entertainment ตั้งแต่เดือนมิถุนายน พ.ศ. 2560 นอกจากนี้ยังมีการดัดแปลงเป็นอนิเมะโทรทัศน์ที่ผลิตโดย Wao World ซึ่งมีกำหนดออกอากาศในเดือนตุลาคม พ.ศ. 2568

**ตัวละคร**
Rufasu Mafāru
voiced by|อามิ โคชิมิสุ
Dīna
ยูริ อุซุย

**สื่อตีพิมพ์**

**อ้างอิง**

**แหล่งข้อมูลอื่น**
 Web novel at Shōsetsuka ni Narō ja- Light novel official website ja- Manga official website ja- Anime official website ja- 23698
พระราชบัญญัติความเท่าเทียมระหว่างเพศ พ.ศ. 2558

พระราชบัญญัติความเท่าเทียมระหว่างเพศ พ.ศ. 2558 เป็นกฎหมายไทยปี 2558 ที่ทำให้การเลือกปฏิบัติทางเพศเป็นสิ่งผิดกฎหมาย

**การพิจารณา**
พระบาทสมเด็จพระมหาภูมิพลอดุลยเดชมหาราช บรมนาถบพิตรทรงลงพระปรมาภิไธยในพระราชบัญญัติฉบับนี้เมื่อวันที่ 8 มีนาคม พ.ศ. 2558 โดยมีพลเอกประยุทธ์ จันทร์โอชา เป็นผู้รับสนองพระบรมราชโองการ และประกาศในราชกิจจานุเบกษา เมื่อวันที่ 13 มีนาคม พ.ศ. 2558 มีผลใช้บังคับตั้งแต่วันที่ 9 กันยายน พ.ศ. 2558

**ข้อสังเกต**
พระราชบัญญัติฉบับนี้ห้ามการเลือกปฏิบัติทางเพศทุกรูปแบบ มีการจัดตั้งคณะกรรมการส่งเสริมความเท่าเทียมทางเพศ และคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ

**ผลที่ตามมา**
พระราชบัญญัติฉบับนี้ถูกวิพากษ์วิจารณ์ว่ามีข้อจำกัดในการคุ้มครองการเลือกปฏิบัติทางเพศ โดยเฉพาะวรรคสองของมาตรา 17 ที่อนุญาตให้มีข้อยกเว้นในบริบทของศาสนาและความมั่นคงของชาติ พระราชบัญญัติฉบับนี้ยังถูกอ้างถึงว่าให้การคุ้มครองบุคคลที่ข้ามเพศไม่เพียงพอ เนื่องจากไม่ได้ระบุถึงการออกเอกสารของรัฐที่ยืนยันอัตลักษณ์ทางเพศของพวกเขา
เมื่อปี พ.ศ. 2561 สำนักงานตำรวจแห่งชาติเปิดรับสมัครพนักงานสอบสวนเฉพาะเพศชาย ถูกวิพากษ์วิจารณ์ว่าฝ่าฝืนพระราชบัญญัติความเท่าเทียมระหว่างเพศ ในเดือนตุลาคม พ.ศ. 2561 ผู้สนับสนุนกลุ่มแอลจีบีทีเรียกร้องให้คณะกรรมการวินิจฉัยการเลือกปฏิบัติโดยไม่เป็นธรรมระหว่างเพศนำตำราเรียนที่แสดงความเกลียดชังกลุ่มแอลจีบีที ที่ใช้งานอยู่ก่อนที่จะมีการผ่านพระราชบัญญัติฉบับนี้ออกไปจากการใช้สอนเด็กนักเรียน
ในปี พ.ศ. 2562 อุกฤษฏ์ จัดสนาม ครูผู้ช่วยที่โรงเรียนแห่งหนึ่งในจังหวัดบุรีรัมย์ซึ่งเป็นคนข้ามเพศ อ้างว่าถูกเลิกจ้างโดยผิดกฎหมาย หลังจากสวมชุดข้าราชการหญิงขณะทำงาน อุกฤษฏ์อ้างว่าการเลิกจ้างดังกล่าวละเมิดการคุ้มครองที่ระบุไว้ในพระราชบัญญัติความเท่าเทียมระหว่างเพศ

**อ้างอิง**
ความเท่าเทียมระหว่างเพศ
หมวดหมู่:กฎหมายไทยในปี พ.ศ. 2558
อินฟันตามารีอา ฌูเซแห่งโปรตุเกส

อินฟันตามารีอา ฌูเซแห่งโปรตุเกส (Infanta Maria Josepha of Portugal) ประสูติเมื่อวันที่ 19 มีนาคม พ.ศ. 2400 เป็นพระราชธิดาใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นพระราชชนนีใน เอลีซาเบ็ทแห่งบาวาเรีย สมเด็จพระราชินีแห่งเบลเยียม เป็นพระมาตุจฉา (ป้าฝ่ายแม่) ในแกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก อดีตสมเด็จพระจักรพรรดินีซิตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก ทรงเป็นพระราชอัยยิา (ยาย) ใน พระเจ้าเลออปอลที่ 3 แห่งเบลเยียม และ สมเด็จพระราชินีมารี-โจเซแห่งอิตาลี สายพระโลหิตของพระองค์ เป็นพระมหากษัตริย์ เบลเยียม และ ลักเซมเบิร์ก
พระองค์ทรงเสกสมรสกับ คาร์ล ธีโอดอร์ ดยุกในบาวาเรีย เมื่อวันที่ 29 เมษายน พ.ศ. 2417 ผู้เป็นพระอนุชาใน จักรพรรดินีเอลีซาเบ็ทแห่งออสเตรีย มีพระบุตร คือ
#ดัชเชสโซฟี อเดลไฮด์ในบาวาเรีย
#เอลีซาเบ็ทแห่งบาวาเรีย สมเด็จพระราชินีแห่งเบลเยียม
#ดัชเชสมารีอา แกเบรียลในบาวาเรีย
#ดยุกลุดวิก วิลเฮ็ล์มในบาวาเรีย (พ.ศ. 2427 - พ.ศ. 2511)
#ดยุกฟรันซ์ ฌอแซฟในบาวาเรีย
หลังทรงเสกมสรสแล้ว ทั้ง 2 ประทับใน มิวนิก และทรงมีกิจการเป็นของครอบครัว โดยกิจการดังกล่าวยังคงดำนเนินงานมาจนถึงปัจจุบัน โดยพระองค์ทรงดำรงพระชนม์ชีพอย่างเรียบง่ายและไม่ถือพระองค์ ทรงเป็นที่รักของเหล่าพระบุตร และพระนัดดา อินฟันตามารีอา ฌูเซแห่งโปรตุเกส สิ้นพระชนม์เมื่อวันที่ 11 มีนาคม พ.ศ. 2486 สิริพระชันษา 85 ปี

**บรรณานุกรม**
  Cite book | first=Erika | last=Bestenreiner | title=Sisi und ihre Geschwister | trans-title=Sisi and her siblings | edition=2nd | publisher=Piper | location=Munich | year=2003 | isbn=3-492-24006-2 | language=de -  Cite book | first=Bernhard | last=Graf | title=Sisis Geschwister | trans-title=Sisi's siblings | publisher=Allitera | location=Munich | year=2017 | isbn=978-3-86906-977-7 | language=de -  Cite book | first1=Hermann | last1=von Witzleben | first2=Ilka | last2=von Vignau | title=Die Herzöge in Bayern. Von der Pfalz zum Tegernsee | trans-title=The dukes in Bavaria. From the Palatinate to Tegernsee | location=Munich | date=1976 | isbn=3-7913-0394-5 | language=de 
2486
หมวดหมู่:ราชวงศ์บรากังซา
หมวดหมู่:พระราชธิดาในพระมหากษัตริย์
หมวดหมู่:เจ้าหญิงโปรตุเกส
หมวดหมู่:ราชวงศ์โปรตุเกส
หมวดหมู่:ชาวเยอรมันเชื้อสายโปรตุเกส
หมวดหมู่:ราชวงศ์วิทเทิลส์บัค
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ดัชเชสในบาวาเรีย
หมวดหมู่:ดัชเชสแห่งเยอรมนี
ดัชเชสโซฟี อเดลไฮด์ในบาวาเรีย

พระรูปครอบครัวของพระองค์ , พระสวามี , พระโอรสและพระธิดา
ดัชเชสโซฟี อเดลไฮด์ในบาวาเรีย (Duchess Sophie Adelheid in Bavaria) ประสูติเมื่อวันที่ 22 กุมภาพันธ์ พ.ศ. 2418 เป็นพระธิดาพระองค์ใหญ่ใน คาร์ล ธีโอดอร์ ดยุกในบาวาเรีย กับ อินฟันตามารีอา ฌูเซแห่งโปรตุเกส เป็นพระราชนัดดา (หลานตา) ในพระเจ้ามีแกลแห่งโปรตุเกส พระพี่นางเธอในเอลีซาเบ็ทแห่งบาวาเรีย สมเด็จพระราชินีแห่งเบลเยียม พระราชมาตุจฉา (ป้าฝ่ายแม่) ในพระเจ้าเลออปอลที่ 3 แห่งเบลเยียม กับ สมเด็จพระราขินีมารี-โจเซแห่งอิตาลี นอกจากนี้ ทางสายพระโลหิตทางพระมารดา ยังมีความเกี่ยวเนื่องกับ สมเด็จพระจักพรรดินีซิตาแห่งออสเตรีย , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์ พระราชสวามีแห่งลักเซมเบิร์ก ซึ่งล้วนแล้วแต่เป็นพระราชนัดดา (หลานตา , ยาย) ใน พระเจ้ามีแกลแห่งโปรตุเกส กับ พระนางอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทั้งสิ้น ทั้งนี้พระองค์ยังเป็นพระภาติยะ (หลานป้าฝ่ายพ่อ) ในจักรพรรดินีเอลีซาเบ็ทแห่งออสเตรีย
พระองค์มีพระบิดาเป็นจักษุแพทย์ ที่เก่งกาจและเป็นที่ยอมรับในวงสังคมสมัยนั้น พระมารดาของพระองค์เป็นพระชายาพระองค์ที่ 2 ของพระบิดา ทรงมีพระภคินีร่วมพระบิดา 1 พระองค์ คือดัชเชสอะมาลีในบาวาเรีย ซึ่งพระนามของพระองค์ มาจากเจ้าหญิงโซฟีแห่งซัคเซิน พระชายาพระองค์แรกของพระบิดา ที่สิ้นพระชนม์ในวัยเพียง 21 ปี
พระองค์ทรงเสกสมรสเมื่อวันที่ 26 กรกฎาคม พ.ศ. 2441 กับ ฮานส์ วิตต์ เคานต์แห่งเทอร์ริง-เยทเทินบัค โดยงานเสกสมรส จัดขึ้น ณ มิวนิก มีพระบุตร 3 ท่าน คือ
#คาร์ล ธีโอดอร์ เคานต์แห่งเทอร์ริง-เยทเทินบัค เสกสมรสกับ เจ้าหญิงเอลิซาเบธแห่งกรีซและเดนมาร์ก 
#เคาน์เตสแอนโทเนีย นางวอร์เนอร์
#เคานต์ฮานส์ เฮอร์เบิร์ต

**บรรณานุกรม**
  Cite book | first1=Hermann | last1=von Witzleben | first2=Ilka | last2=von Vignau | title=Die Herzöge in Bayern. Von der Pfalz zum Tegernsee | trans-title=The dukes in Bavaria. From the Palatinate to Tegernsee | location=Munich | date=1976 | isbn=3-7913-0394-5 | language=de 
2500
หมวดหมู่:ราชวงศ์วิทเทิลส์บัค
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ดัชเชสในบาวาเรีย
หมวดหมู่:ดัชเชสแห่งเยอรมนี
ดัชเชสอะมาลีในบาวาเรีย

ดัชเชสอะมาลีในบาวาเรีย (Duchess Amalie in Bavaria) ประสูติเมื่อวันที่ 24 ธันวาคม พ.ศ. 2408 เป็นพระธิดาพระองค์ใหญ่ใน คาร์ล ธีโอดอร์ ดยุกในบาวาเรีย และเป็นพระองค์เดียวที่ประสูติแต่ เจ้าหญิงโซฟีแห่งซัคเซิน พระมารดาของพระองค์เป็นพระขนิษฐาใน พระเจ้าเกออร์คแห่งซัคเซิน ส่วนพระบิดา เป็นพระอนุชาใน จักรพรรดินีเอลีซาเบ็ทแห่งออสเตรีย พระองค์มีความสนิทสนมกับ อาร์ชดัชเชสมารี วาเลรีแห่งออสเตรีย พระราชธิดาในจักพรรดินีเอลีซาเบ็ธ อีกด้วย
พระองค์ทรงเสกสมรสกับ วิลเฮ็ล์ม คาร์ล ดยุกแห่งอูราค (ต่อมาคือ พระเจ้ามายโดกัสที่ 2 แห่งลิทีวเนีย) เมื่อวันที่ 4 กรกฎาคม พ.ศ. 2435 มีพระโอรส - ธิดา คือ
#เจ้าหญิงมารี กาบรีแยลแห่งอูราค
#เจ้าหญิงเอลีซาเบ็ทแห่งอูราค
#เจ้าหญิงคาโรลาแห่งอูราค
#วิลเฮ็ล์ม ฟอน อูราค
#คาร์ล เกโร ดยุกแห่งอูราค
#เจ้าหญิงมาร์กาเรเตแห่งอูราค
#อัลเบร็คท์ ฟอน อูราค
#เจ้าชายเอเบอร์ฮาร์ทแห่งอูราค
#เจ้าหญิงเมคทิลเดแห่งอูราค
พระสวามีของพระองค์ ทรงปกครองลิทัวเนีย ในระยะเวลาสั้นๆ คือระหว่างวันที่ 11 กรกฎาคม – 2 พฤศจิกายน พ.ศ. 2461 ในพระบรมนามาภิไธย พระเจ้ามายโดกัสที่ 2 แห่งลิทัวเนีย กระนั้น พระองค์สิ้นพระชนม์ไปก่อนจากการคลอดบุตร จึงมิได้ดำรงพระอิสริยยศ สมเด็จพระราชินีแห่งลิทัวเนีย

**บรรณานุกรม**
  Cite book | first1=Hermann | last1=von Witzleben | first2=Ilka | last2=von Vignau | title=Die Herzöge in Bayern. Von der Pfalz zum Tegernsee | trans-title=The dukes in Bavaria. From the Palatinate to Tegernsee | location=Munich | date=1976 | isbn=3-7913-0394-5 | language=de 
2455
หมวดหมู่:ราชวงศ์วิทเทิลส์บัค
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ดัชเชสในบาวาเรีย
หมวดหมู่:เสียชีวิตจากการคลอดบุตร
หมวดหมู่:ดัชเชสแห่งเยอรมนี
หวัง ฮู่หนิง

หวัง ฮู่หนิง (s=王沪宁; เกิด 6 ตุลาคม ค.ศ. 1955) เป็นนักการเมืองชาวจีนและหนึ่งในผู้นำระดับสูงของพรรคคอมมิวนิสต์จีน ปัจจุบันดำรงตำแหน่งประธานสภาที่ปรึกษาการเมืองประชาชนจีน เขาเป็นนักอุดมการณ์ชั้นนำของประเทศมาตั้งแต่คริสต์ทศวรรษ 1980 เขาเป็นสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน องค์กรที่มีอำนาจตัดสินใจสูงสุดของจีนตั้งแต่ ค.ศ. 2017 และเป็นสมาชิกอันดับสี่ตั้งแต่ ค.ศ. 2022 
หวังซึ่งเป็นอดีตนักวิชาการเคยเป็นศาสตราจารย์ด้านการเมืองระหว่างประเทศและคณบดีคณะนิติศาสตร์ มหาวิทยาลัยฟู่ตั้น ในช่วงเวลานี้ เขาได้รับความสนใจเนื่องจากความเชื่อของเขาใน "ลัทธิอนุรักษ์นิยมใหม่" ซึ่งเห็นว่าผู้นำที่เข้มแข็งเป็นสิ่งจำเป็นสำหรับเสถียรภาพและการปฏิรูปการเมืองของจีน เขาเริ่มทำงานให้กับผู้นำพรรคคอมมิวนิสต์จีนใน ค.ศ. 1995 ในตำแหน่งผู้อำนวยการคณะวิจัยที่สำนักงานวิจัยนโยบายกลางของพรรคคอมมิวนิสต์จีน (CPRO) เขาดำรงตำแหน่งรองผู้อำนวยการสำนักงานฯ ใน ค.ศ. 1998 และได้รับการเลื่อนตำแหน่งเป็นกรรมาธิการกลางพรรคและผู้อำนวยการสำนักงานฯ ใน ค.ศ. 2002 โดยดำรงตำแหน่งผู้อำนวยการจนถึง ค.ศ. 2020 ถือเป็นการดำรงตำแหน่งยาวนานที่สุดในสำนักงานนั้น เขาให้ความช่วยเหลือเจียง เจ๋อหมิน เลขาธิการใหญ่พรรคคอมมิวนิสต์จีน และเชื่อกันว่ามีบทบาทสำคัญในการพัฒนาทฤษฎีการเมืองที่เป็นเอกลักษณ์ของเจียงที่เรียกว่า "สามตัวแทน" ต่อมาเขากลายเป็นที่ปรึกษาคนสนิทของหู จิ่นเทา เลขาธิการใหญ่พรรคคอมมิวนิสต์จีน เชื่อกันว่าเป็นกุญแจสำคัญในการพัฒนาทฤษฎีหลักของหู ได้แก่ ทัศนะวิทยาศาสตร์ว่าด้วยการพัฒนา ตลอดจนสังคมที่กลมกลืน เขาดำรงตำแหน่งเลขาธิการสำนักเลขาธิการพรรคคอมมิวนิสต์จีนใน ค.ศ. 2007
หวังกลายเป็นสมาชิกกรมการเมืองพรรคคอมมิวนิสต์จีนใน ค.ศ. 2012 และเชื่อกันว่าได้พัฒนาความสัมพันธ์ใกล้ชิดกับสี จิ้นผิง เลขาธิการใหญ่พรรคคอมมิวนิสต์จีน จนกลายเป็นหนึ่งในที่ปรึกษาที่ใกล้ชิดของเขา ใน ค.ศ. 2017 เขาได้รับการเลื่อนตำแหน่งเป็นสมาชิกอันดับที่ 5 ของคณะกรรมาธิการสามัญประจำกรมการเมืองและเลขาธิการอันดับหนึ่งของสำนักเลขาธิการพรรคคอมมิวนิสต์จีน เขายังเป็นประธานคณะกรรมการชั้นนำด้านอุดมการณ์และการปฏิรูปและเชื่อกันว่ามีบทบาทสำคัญในการพัฒนาแนวคิดหลักภายใต้สี รวมถึงความคิดของสี จิ้นผิง, ความทันสมัยแบบจีน, ฝันจีน และข้อริเริ่มเข็มขัดและเส้นทาง ใน ค.ศ. 2022 เขาถูกแทนที่โดยไช่ ฉี ในตำแหน่งเลขาธิการคนแรก และกลายเป็นสมาชิกอันดับที่ 4 ของคณะกรรมาธิการสามัญประจำกรมการเมือง (PSC) เขาดำรงตำแหน่งประธานสภาที่ปรึกษาการเมืองประชาชนจีนในเดือนมีนาคม ค.ศ. 2023 สืบต่อจาก วัง หยาง เขายังดำรงตำแหน่งรองหัวหน้ากลุ่มผู้นำกลางด้านกิจการไต้หวัน ทำให้เขามีความรับผิดชอบต่อความสัมพันธ์ทางการเมืองกับไต้หวัน
เป็นที่ยอมรับกันอย่างกว้างขวางว่าหวังเป็น "ผู้อยู่เบื้องหลัง" ของพรรคคอมมิวนิสต์จีน เชื่อกันว่าเขาเป็นนักอุดมการณ์หลักของพรรครวมถึงเป็นสถาปนิกหลักผู้อยู่เบื้องหลังอุดมการณ์ทางการเมืองอย่างเป็นทางการของเลขาธิการใหญ่พรรคคอมมิวนิสต์จีนทั้งสามคนตั้งแต่คริสต์ทศวรรษ 1990 เขามีอิทธิพลอย่างมากต่อนโยบายและการตัดสินใจของผู้นำสูงสุดทั้งสามคน ถือเป็นความสำเร็จที่หายากยิ่งในวงการเมืองจีน หวังเชื่อว่ารัฐที่เข้มแข็งและรวมศูนย์เป็นสิ่งจำเป็นในจีนเพื่อต่อต้านอิทธิพลจากต่างชาติ แนวคิดที่มีอิทธิพลภายใต้สี จิ้นผิง

**อ้างอิง**
หมวดหมู่:นักเขียนชาวจีน
หมวดหมู่:นักปรัชญาชาวจีน
หมวดหมู่:สมาชิกสำนักเลขาธิการพรรคคอมมิวนิสต์จีน
ฝาง เฟิงฮุย

ฝาง เฟิงฮุย (p=Fáng Fēnghuī; เมษายน ค.ศ. 1951 –) เป็นอดีตนายพลระดับสูงในกองทัพปลดปล่อยประชาชนจีน เขาดำรงตำแหน่งเสนาธิการทหารร่วมและเป็นสมาชิกคณะกรรมการการทหารส่วนกลาง เขาถูกสอบสวนในข้อหาทุจริตใน ค.ศ. 2560 และถูกตัดสินว่ามีความผิดในเวลาต่อมา

**ประวัติ**
ฝางเกิดในชื่อ หม่า เสียนหยาง (马咸阳)  ในตำบลฉือเต้า อำเภอสฺวินอี้ มณฑลฉ่านซี พ่อของเขา หม่า กั๋วเสฺวี่ยน (马国选) เป็นเจ้าหน้าที่ทหารและรัฐบาล เสียชีวิตใน ค.ศ. 1960 หลังจากที่แม่ของเขา ฝาง หลินเจียง (房林江) แต่งงานใหม่ในอำเภอปิน เขาก็เปลี่ยนชื่อตัวเองเป็นฝาง เฟิงฮุย โดยใช้นามสกุลของแม่
ฝางเข้าร่วมกองทัพปลดปล่อยประชาชนในเดือนกุมภาพันธ์ ค.ศ. 1969 ในช่วงสูงสุดของการปฏิวัติวัฒนธรรม เขารับราชการที่ซินเจียงในช่วงแรกของอาชีพการงานของเขา ต่อมาเขาดำรงตำแหน่งผู้บัญชาการภูมิภาคทหารปักกิ่ง (2007–2012) และผู้บัญชาการภูมิภาคทหารกว่างโจว (2003–2007) ฝางได้รับยศเป็นพลตรีใน ค.ศ. 1998 พลโทในเดือนกรกฎาคม ค.ศ. 2005 และพลเอกในเดือนกรกฎาคม ค.ศ. 2010 เขาได้รับแต่งตั้งเป็นหัวหน้าคณะเสนาธิการร่วมในวันที่ 25 ตุลาคม ค.ศ. 2012 สืบต่อจากเฉิน ปิงเต๋อ และเมื่อกรมเสนาธิการร่วมได้รับการปรับโครงสร้างใหม่ใน ค.ศ. 2016 ให้เป็นหน่วยงานใหม่ภายใต้คณะกรรมการการทหารส่วนกลาง ฝางยังคงดำรงตำแหน่งหัวหน้าคณะเสนาธิการร่วมต่อไป
ในระหว่างงานฉลองครบรอบ 60 ปีสาธารณรัฐประชาชนจีน ฝางดำรงตำแหน่งผู้บัญชาการกองทหารในระหว่างการตรวจพลสวนสนามของหู จิ่นเทา ประธานคณะกรรมการการทหารส่วนกลางในขณะนั้น
ในเดือนสิงหาคม ค.ศ. 2017 ฝางถูกสอบสวนเรื่องการทุจริต เขาถูกส่งไปยังหน่วยงานอัยการทหารในเดือนมกราคม ค.ศ. 2018 เขาถูกขับออกจากพรรคคอมมิวนิสต์เมื่อวันที่ 16 ตุลาคม ค.ศ. 2018 วันที่ 20 กุมภาพันธ์ ค.ศ. 2019 ฝางถูกตัดสินจำคุกตลอดชีวิตในข้อหารับสินบน
ฝางเป็นสมาชิกคณะกรรมาธิการกลางพรรคคอมมิวนิสต์จีนชุดที่ 18

**อ้างอิง**
หมวดหมู่:พรรคคอมมิวนิสต์จีน
หมวดหมู่:ทหารบกชาวจีน
หมวดหมู่:บุคคลจากมณฑลฉ่านซี
หมวดหมู่:ตัวละครสิ่งมีชีวิตนอกโลกในวิดีโอเกม

หมวดหมู่:ตัวละครที่เป็นสิ่งมีชีวิตนอกโลก
สิ่งมีชีวิตนอกโลก
สฺวี เซี่ยงเฉียน

สฺวี เซี่ยงเฉียน (p=Xú xiàngqián; 8 พฤศจิกายน ค.ศ. 1901 – 21 กันยายน ค.ศ. 1990) เป็นจอมพลของสาธารณรัฐประชาชนจีน เขาเป็นลูกชายเจ้าของที่ดินผู้ร่ำรวย แต่เข้าร่วม กองทัพปฏิวัติแห่งชาติของก๊กมินตั๋งโดยขัดต่อความปรารถนาของพ่อแม่ใน ค.ศ. 1924 เมื่อสงครามกลางเมืองจีนเริ่มต้นขึ้นใน ค.ศ. 1927 สฺวีเข้าร่วมโซเวียตเอ้อยฺวี่หว่านที่นำโดยจาง กั๋วเทา สฺวีกลายเป็นผู้บัญชาการกองทัพแดงที่สี่ซึ่งมีฐานอยู่ในเอ้อยฺวี่หว่าน จางและสฺวีล่าถอยไปยังเสฉวนตอนเหนือหลังพ่ายแพ้ในการรณรงค์โอบล้อมของก๊กมินตั๋ง สฺวีรอดชีวิตทางการเมืองจากการแปรพักตร์ของจางไปอยู่กับก๊กมินตั๋งในช่วงปลายคริสต์ทศวรรษ 1930 เขาเข้าร่วมกองทัพแดงอีกครั้งในตำแหน่งที่ด้อยกว่าภายใต้การนำของเหมา เจ๋อตง
ในช่วงสงครามจีน–ญี่ปุ่นครั้งที่สอง (1937–1945) สฺวีรับราชการในหน่วยทหารหลายหน่วยในพื้นที่ที่คอมมิวนิสต์ควบคุมทั่วภาคเหนือของจีน และกำกับการก่อสร้างพื้นที่ฐานหลายแห่ง เมื่อสงครามกลางเมืองจีนเริ่มขึ้นอีกครั้งใน ค.ศ. 1947 สฺวีก็ยังคงเคลื่อนไหวอยู่ในจีนตอนเหนือ กำลังภายใต้การบังคับบัญชาของเขาเป็นผู้รับผิดชอบในการยึดเมืองไท่หยวนซึ่งมีปราการที่แข็งแกร่งในช่วงปลายสงครามใน ค.ศ. 1949
สฺวีได้รับการเลื่อนตำแหน่งเป็นจอมพลหลังการก่อตั้งสาธารณรัฐประชาชนจีนใน ค.ศ. 1949 เขาดำรงตำแหน่งทางการเมืองและทางทหารมากมาย และรอดชีวิตจากการปฏิวัติวัฒนธรรมแม้จะพยายามบรรเทาความรุนแรงของผลเสียที่เกิดขึ้นก็ตาม เขาเป็นผู้สนับสนุนคนสำคัญของเติ้ง เสี่ยวผิงและการกลับคืนสู่อำนาจทางการเมืองของเขาใน ค.ศ. 1976 เขาดำรงตำแหน่งทางการเมืองและทหารหลายตำแหน่งต่อไปกระทั่งถูกบังคับให้เกษียณใน ค.ศ. 1985

**อ้างอิง**
1990
หมวดหมู่:จอมพลชาวจีน
หมวดหมู่:จอมพลแห่งสาธารณรัฐประชาชนจีน
หมวดหมู่:บุคคลจากมณฑลชานซี
หมวดหมู่:รัฐมนตรีว่าการกระทรวงกลาโหมจีน
เมื่อ XX ของวาตาริคุงถึงคราวอวสาน

เป็นซีรีส์มังงะญี่ปุ่นที่เขียนและวาดภาพโดยนารุ นารุมิ เรื่องนี้ได้รับการตีพิมพ์เป็นตอนครั้งแรกในนิตยสารยังเอซของคาโดกาวะโชเต็งตั้งแต่เดือนสิงหาคม พ.ศ. 2557 จนถึงเดือนมกราคม พ.ศ. 2558 ต่อมาซีรีส์นี้ได้ย้ายไปตีพิมพ์ในนิตยสารยัง แมกกาซีน รายเดือนของโคดันชะตั้งแต่เดือนพฤศจิกายน พ.ศ. 2558 จนถึงเดือนกันยายน พ.ศ. 2566 ซีรีส์อนิเมะทางโทรทัศน์ที่ผลิตโดยสตูดิโอสเตเปิล เอนเตอร์เทนเมนท์ มีกำหนดออกอากาศในเดือนกรกฎาคม พ.ศ. 2568

**ตัวละคร**
Watari Naoto
voiced by|ชูอิจิโร อูเมดะ
Tachibana Satsuki

Ishihara Yukari
voiced by|ยูริเอะ อิโงมะ

**สื่อ**

**มังงะ**
เมื่อ XX ของวาตาริคุงถึงคราวอวสานเขียนและวาดภาพประกอบโดยนารุ นารุมิ ได้รับการตีพิมพ์เป็นตอนครั้งแรกในนิตยสารยังเอซของคาโดกาวะโชเต็ง ตั้งแต่วันที่ 4 สิงหาคม พ.ศ. 2557 จนถึงวันที่ 4 มิถุนายน พ.ศ. 2558 ต่อมาได้ย้ายไปตีพิมพ์ในนิตยสารยัง แมกกาซีน รายเดือนของโคดันชะ ซึ่งดำเนินการต่อตั้งแต่วันที่ 20 พฤศจิกายน พ.ศ. 2558 จนถึงวันที่ 20 กันยายน พ.ศ. 2566 ตอนของซีรีส์ได้ถูกรวบรวมตีพิมพ์เป็นเป็นเล่ม(ทังโกบง) จำนวน 16 เล่ม ตั้งแต่เดือนกุมภาพันธ์ พ.ศ. 2558 จนถึงเดือนพฤศจิกายน พ.ศ. 2566 ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์

**อนิเมะ**
มีการประกาศสร้างเป็นอนิเมะในนิตยสารยัง แมกกาซีน รายเดือน เมื่อวันที่ 20 กันยายน พ.ศ. 2566 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอสเตเปิล เอนเตอร์เทนเมนท์  และกำกับโดยทาคาชิ นาโอยะ โดยมีทัตสึยะ ทาคาฮาชิเป็นผู้แต่งบทซีรีย์ เท็ตสึยะ ยามาดะได้เขียนบทร่วมกับนาโอยะ มัตสึโอะ อาซามิทำหน้าที่ผู้ช่วยผู้กำกับ และโชโกะ ยาซูดะเป็นผู้ออกแบบตัวละครและดำรงตำแหน่งหัวหน้าผู้กำกับอนิเมชันร่วมกับยูกิโยะ โคมิโตะ, โทชิมิตสึ โคบายาชิ และทาเอโกะ โอกิ มีกำหนดการออกอากาศในเดือนกรกฎาคม พ.ศ. 2568 ทางช่องโตเกียวเอ็มเอ็กซ์และช่องอื่น ๆ

**ดูเพิ่ม**
โคอิสึมิซังกับราเม็งชามโปรด มังงะอีกเรื่องหนึ่งที่มีผู้เขียนคนเดียวกัน

**อ้างอิง**

**แหล่งข้อมูลอื่น**
เว็บไซต์อย่างเป็นทางการของมังงะ ja
*เว็บไซต์อย่างเป็นทางการของอนิเมะ ja
*22830
หมวดหมู่:มังงะที่ตีพิมพ์ในปี พ.ศ. 2557
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวนาฏกรรม
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเซเน็ง
หมวดหมู่:สเตเปิล เอนเตอร์เทนเมนท์
หมวดหมู่:การ์ตูนญี่ปุ่นแนวระทึกขวัญ
หมวดหมู่:สยามอินเตอร์คอมิกส์